钦定古今图书集成/明伦汇编/闺媛典/第255卷 > 周豸女
## 钦定古今图书集成/明伦汇编/闺媛典/第255卷 > 周豸女

按《苏州府志》：“昆山庠生周豸之女，四岁许字王道正。
道正蚤死，女年十五，阖门闭影，缟素以居，母以微言
喻之，即呜咽不食。既数年，正父秉汇与其里长者谋
迎女归，父母勿忍。又十馀年，父没，季父獬私许嫁蔡
姓者，女闻，夜起自经，家人救之，得不死。复自沉，不获。
獬知不可夺，罢蔡婚，年三十七。周之族高其义，闻之”
御史旌其门。